eta l-ministru qata' ż-żigarella tad-dar il-ġdida tax-xjuħ, kulħadd qal li kienet qisha lukanda ta' ħames stilel. Imbagħad ġimgħa wara waslu x-xjuħ u l-istilel bdew jintfew waħda, waħda. Lis-Sur Pawl tawh kamra mbajda minn lewn il-ġilda tat-trabi u hekk kif daħal fiha sab kollox jistennieh bil-ħerqa. Ħares lilhawn,' qaltlu l-buttuna l-ħamra ta' ħdejn is-sodda, ''jiena senieħu ħsiebek. Jekk billejl tibda taqta' nifsek, jew tħoss uġigħ fuq sidrek, jew taqa' bejn is-soddau l-komodina…. tinkwieta xejn. Jiena nwassallek l-għajnuna minnufih. Għax taf inti … issa m'għadekx żgħir u Ilum jew għada se taqta' nifsek jew tħoss dak l-uġigħ fuq sidrek jew taqa' u tikser il-pelvis. Inevitabbli Sur Pawl. Malli daħal fil-kamra tal-banju sejħitlu l-ħadida tan-nickel sporġuta 'l barra ħdejn il-vaska tat-roilet. €Żomm miegħi intu tinżelu intu tqum. Tabbużax. Hawn ġew m'hawnx dik il-buttuna l-ħamra biex tidħol għalik. Jiena biss il-bastun tiegħek. Imma tippruvax tkun prużuntuż u twarrabni. Saqajk m'għadhomx li kienu … u taf int… illum jew għada …7 Sejħulu l-ħafna buttuni li bihom seta' jtella' u jniżżel is-sodda, jitfi u jixgħel l-arja kkondizzjonata, is-sett tat-televiżjoni, il-persjani awtomatiċi ta' mat-tieqa. Ilkoll sejħulu f'quċċija siekta biex jagħżel lilhom u jfittex jippruvahom. Resaq iċeqlem lejn it-tieqa u tawwal ħarstu lejn il-ġnien. Vaska ovali fin-nofs, sardinell, stefanotis, puttosporum mal-passaġġi ħarġa LXXXVI 2014 … U bankijiet. Ix-xjuħ donnhom kienu jibżgħu mir-rebbiegħa tal-ġnien. Kienu jippreferu s-sala kbira tad-dħul fejn kulħadd kellu l-pultruna tiegħu u territorju ta' żewġ piedi kwadru. Għax hemmhekk, f'dik il-ħajta dlam u dawl kienu jintilfu jħarsu lejn l-inkwatri bir-ritratti tal-pixkerija meta kienet għadha maħkuma mill-ħarsa tal-ġgant, u ta' Għar id-Dud bix-xalċ mimli baħrin u rġiel bil-kpiepel tat-trizza. Minn fuq il-pultruna fidila tagħhom kienu jintilfu jiżfnu ċ-charleston u l-foxtrot u jrossu magħhom it-tfajliet bil-kpiepel b'nofs falda maqluba 'l isfel. Lejla waħda, meta s-Sur Pawl mar jintasab bilqiegħda bħas-soltu quddiem ir-ritratt tat-Teatru Rjal, intebaħ li f'nofs is-sala tad-dħul kienu ġabu pjanu. Bilfors poġġewh hemm matul il-jum, jew wara nofsinhar waqt li hu kien qed jieħu nagħsa. Pjanu babvgrand, iswed u jleqq daqs żiemel tat-tiġrija. U waqt li ffissa ħarstu lejn it-Teatru Rjal rasu 'l isfel fuq wiċċ il-pjanu, ftakar kemm f'żgħożitu kien qatta' sigħat quddiem il-pjanu li kellhom id-dar, mill- grade-one sad-diploma; mill-Anna Magdalena Notebook sal-Arabesque ta' Schumann; u kemm kien xtaq li xi darba jkollu babvgrand preċiżament bħal dak, minflok il-Bentlev li kien xtralu missieru. Imbagħad is-Sur Pawl ħares lejn is-swaba' ta' jdejh, mgħawġin u mimlijin għekiesi, jirtogħdu aktar mit-tremelo fil-Pathetique ta' Beethoven. Dari kien jinsa d-dinja kollha fuq il-banketta tal-pjanul Kellu ambizzjonijiet kbar dik il-ħabta. Kien joħlom li għad ikun kemxejn inqas minn Rubinstein u Rachmaninov. Imma ftit wara d-diploma daħlu f'ħajtu t-tfajliet bil-pencil skirts u l-Peter Pan collars, u l-għatu tal- Bentlev stabat darba għal dejjem u baqa' magħluq. Qam bil-lajma u telaq iterraq il-mogħdija mwiegħra li minn fuq il-pultruna twassal sa ħdejn il-pjanu. Waqaf jitriegħed maġenbu u ntilef imellislu l-wiċċ illustrat. Tgħid jiftħu 7 Tgħid ipoġġi bilqiegħda fuq il-banketta7 Imma mar-rifless tat-teatru, lemaħ dak ta' subgħajh … għeruq ta' ħarruba … saqajn ta' serduql U telaq għall-wens ta' dik il-kamra minn lewn il-ġilda tat-trabi. Mal-lejl ħolom bil-preludji ta' Chopin, bl-Allegro ta' Clementi u l-Valse Romantique ta' Debussv. U l-għada filgħodu, minflok jitnikker f'kamartu, ġera lejn is-sala tad-dħul u mar jintasab quddiem iż-Zimmermann. Tgħid kien biħsiebhom jorganizzawlhom xi kunċert7 Iġibulhom xi żewġ studenti żgħażagħ li għadhom joħolmu huma wkoll bit-tlielaq ma' Rubinstein7 Reġa' qam minn fuq il-pultruna u resaq lejn il-pjanu. Tgħid jiftħu7 Tgħid jurihom li minkejja l-għeruq tal-ħarruba, ruħu kienet għadha tenera daqs il-weraq bikri ta' Frar7 U jekk jaqa' għaċ-ċajt7 Jekk subgħajh jeħlulu fl- ottava tan-nofs2 Reġa' telaq lejn kamartu b'rasu mgħaddsa lejn l-art u billejl reġa' nħakem mill-ħolm. U hekk beda jqatta' jum wara jum, minsub quddiem il-babvgrand iswed leqqien. Elf darba subgħajh ġrew lejn l-għatu magħluq tat-tastiera b'kilba kbira li jiftħu, u elf darba reġa' lura u ħalla kollox kif kien. Minn fuq il-pultruna sagra tiegħu, biswit l-inkwatru tat-Teatru Rjal, kien iqatta' n-nofstanhari jħares lejn iż-żatat skifuż li kien ġie jinvadilu l-paċi ta' ruħu b'sonata ta' tifkiriet li mingħalih kienu qabdu l-fuga u għebu. X' ġabuh jagħmel hemm dak l-inkejjuż mudlam2 F'nofs ta' lejl qam maħsud, mikul mill-ħolm. Għarqan xraba. Ma jistax ikun jibqa' jħalli lil min jitturmentalu l-iljieli u l-jiem li kien fadallu. Għafas il-buttuna l-ħadra, is-sodda qajmitu bilqiegħda, xeħet ġagaga fuqu u rħielha lejnis-sala tad-dħul. Minkejja s-swidija kollha tiegħu, fid-dawl bati tal-kurituri, iż-Zimmermann deher grandjuż daqs pjanu tal-kunċerti. Mexa lejh b'pass determinat, intelaq bilqiegħda fuq il-banketta u subgħajh ġrew lejn l-għatu tat-tastiera. Ipprova jiftħu. Ħassu iebes wisq. Kollu ta' xejn. Il-pjanu kien maqful biċ-ċavetta. Qam bi tregħida minn fuq il-banketta u għolla l-għatu l-kbir. Il-pjanu kien bla kordi. Is-Sur Pawl m'għadux imur iqatta' l-ħin fuq il-pultruna tiegħu. Qed jinżel fil-ġnien qalb is-sardinell u l-puttosporum. Il-babvgrand għadu hemm b'sabru f'nofs is-sala tad-dħul; kaxxa battala sewdinija tistenna arpa … bħal tebut vojt jistenna katavru.